Мајкина душица
„Ћери моја, мој милостан сине,
Ћери моја, мајкина душице!
Што ме гладиш руком по образу?
Што ми љубиш очи уморене?
Што ми шапћеш: ,Слатка моја нано?’”

„Мајко мила” — кћи јој говорила —
„Руком бих ти образ — подмладила,
Пољубом ти очи — успламтила,
А шапатом — старост засладила!
Веруј, мајко, сладак родитељу!”

Извор 

 Петровић, Б. 1971. Српска књижевност у сто књига, књига 57: Песници 1. Нови Сад: Матица српска, Српска књижевна задруга. стр. 69.

Јован Грчић Миленко
1868.